Һары турғай

Һары турғай (урыҫ. чиж, лат. Carduelis spinus) — ҡуйы ылыҫлы урмандарҙа йәшәй, аҙыҡ эҙләп яҡын араға күсә, орлоҡтар һәм бөжәктәр менән туҡлана, бүлмәләрҙә аҫрала торған турғай.

Төҫө һары алаҡас. Турғайҙан бәләкәйерәк. Күберәк күмәкләшеп йөрөйҙәр. Ата ҡоштоң арҡаһы һарғылт йәшел, түбәһе, тамағы, ҡанаттары, ҡойроғо һары таплы ҡара, ҡалған ҡауырһындары һорғолт һары. Ҡорһағы аҡ. Инә ҡоштоң һырты һорғолт йәшел, кәүҙәһенең аҫ яғы һорғолт аҡ. Йәшел турғайҙан ҡара түбәһе, һары төҫө менән айырыла. 

Тауышы яңғырауыҡлы: «тилли-ти». һайрауы нескә генә: «сиби-тиби-сиби-тиби-сии». 

Урмандарҙа йәшәй. Ағас орлоҡтары, бөжәктәр менән туҡлана. Йылы яҡҡа китмәй, бер урындан икенсе урынға күсеп йөрөй. Киң генә таралған. Ояһы ылыҫлы ағастарҙа була. Ҡыҙыл һипкелле 5—6 бөртөк зәңгәр йомортҡа һала.

Категория:Тәбиғәт
Категория:Ҡоштар
Категория:Башҡортостан ҡоштары